FIT - TRIBUNAL GHAL TALBIET ZGHAR Gudikatur: Dr Vincent Cassar Torreggiani M.A., LL.D. Seduta ta' nhar l-Erbgha 4 ta' Novembru, 2015 Ra t-talba tas-socjeta rikorrenti mressqa fit-18 ta' Marzu, 2015 u li permezz taghha talbet lill-intimata thallasha s-somma ta' erba' mija tnejn u tmenin euro u tmienja u disghin centezmi ta' euro [€482.98c] u dan wara li ppremettiet hekk: "Illi l-konvenuta ghandha thallas lis-socjeta attrici s-somma ta' erba' mija u tnejn u tmenin ewro u tmienja u disghin centezmi (€482.98) liema ammont huwa in konnessjoni mas-servizzi ta' kommunikazzjoni bl-akkont numru A/C75479342 moghtija mis- socjeta attrici skont l-annessi dokumenti mmarkati Dok IZY1 u Dok IZY2 – prospett u ftehim ghall-akkont relattiv u Dok IZY3 – estratt mir-Registru Elettorali, u Dok IZY4 – kopja ta' ittra ufficjali a tenur tal-artikolu 166A tal-Kapitolu 12. Illi l-konvenuta giet interpellata sabiex thallas izda baqghet inadempjenti u ghalhekk kellha ssir din il-kawza. Bl-ispejjez u bl-imghaxijiet legali kontra l-konvenuta li minn issa hija ngunt ghas-subizzjoni". Ra li l-intimata giet debitament notifikata bil-procedura tal-affissjoni u l-pubblikazzjoni u li baqghet ma resqet l-ebda risposta fit-terminu preskritt mill-ligi u lanqas ma dehret ghas-seduta miżmuma quddiem it-Tribunal illum. Semgha x-xhieda ta' Charmaine Psaila Griscti, rapprezentanta tas- socjeta rikorrenti, li kkonfermat li l-ammont reklamat mis-socjeta rikorrenti ghadu dovut fl-intier tieghu mill-intimata. Ra li Dr. Keith Ali Melyan ddikjara li s-socjeta rikorrenti ma kellhiex provi aktar xi tressaq u talab lit-Tribunal sabiex jghaddi ghas-sentenza, liema talba t-Tribunal laqa'. It-Talba ġiet posposta ghas-sentenza ghal-lum stess. Ra d-dokumenti esebiti; Ra l-atti; Ikkunsidra:- Permezz ta' din it-Talba, s-socjeta rikorrenti qeghda titlob il-hlas, minghand l-intimat, tas-somma ta' erba' mija tnejn u tmenin euro u tmienja u disghin ta' centezmi in konnessjoni mas-servizzi ta' kommunikazzjoni bl-akkont numru A/C40158035 moghtija minnha lill- intimata. Ikkunsidra; Charmaine Psaila Griscti, rapprezentanta tas-socjeta rikorrenti, kkonfermat bil-gurament taghha llum stess li l-ammont reklamat mis-socjeta rikorrenti ghadu dovut fl-intier tieghu mill-intimata. Ikkunsidra ulterjorment; Illi l-paragrafu (a) tas-sub-artikolu (2) ta' l-artikolu 9 tal-Kapitolu 380 tal- Ligijiet ta' Malta jipprovdi testwalment hekk: (2) Bla hsara ghal kull regola msemmija fis-subartikolu (21), ġudikatur – (a) Ghandu jiżgura li kaz ghandu, daqskemm ikun possibbli, jinstema' u jinqata sommarjament fl-istess jum tas-smigh tieghu u li dak is-smigh ma jtulx iktar minn seduta wahda; Imbaghad il-paragrafu (b) ta' l-artikolu 13 tal-Kapitolu 380 jipprovdi hekk: Jekk xi parti tonqos li tidher fid-data stabbilita ghas-smigh tal-kawza, id- disposizzjonijiet li gejjin ghandhom jghoddu: (b) Jekk il-konvenut jonqos li jidher, il-gudikatur jista jiddeċiedi l-kawza fin- nuqqas tal-konvenut u tista ssir ammissjoni bis-subizzjoni tal-konvenut, u d-disposizzjonijiet tas-Sub-titolu VI tat-Titolu I tat-Tielet Ktieb tal-Kodici ta' Organizzazzjoni u Procedura Civili, li jirrigwardaw l-ammissjoni bis- subizzjoni tal-konvenut fil-qrati inferjuri ghandhom jghoddu mutatis mutandis. (sottolinejar tat-Tribunal). Illi minn qari ta' l-ahhar disposizzjoni hawn fuq imsemmija jirrizulta li hija mhollija fid-diskrezzjoni tat-Tribunal jekk huwa jiddiferixxiex il-kawza jew le ghal ġurnata ohra sabiex jisma lill-intimat f'kaz li dan ma jidhirx quddiemu. Fil-kaz odjern, l-intimata giet debitament notifikata bil-procedura tal- affissjoni u l-pubblikazzjoni u li la resqet risposta fit-terminu preskritt mill- ligi u lanqas ma dehret ghas-seduta miżmuma quddiem it-Tribunal illum. Jirrizulta li t-talba tas-socjeta rikorrenti hija fondata u li ma tressqet l-ebda prova li b'xi mod turi li dak li intqal minnha ma ghandux mis-sewwa. Illi ghalhekk, in vista tal-provi ppreżentati quddiemu, it-Tribunal ma ghandu l-ebda triq ohra hlief li jiddikjara li l-ammont mitlub mis-socjeta rikorrenti huwa dovut mill-intimata. Ghalhekk, it-Tribunal, jaqta u jiddeċiedi dan il-kaz billi jilqa t-talba tas- socjeta rikorrenti kif kontenuta fit-Talba taghha u konsegwentement jikkundanna lill-intimata thallas lis-socjeta rikorrenti s-somma ta' erba' mija tnejn u tmenin euro u tmienja u disghin centezmi ta' euro [€482.98c] bl- imghaxijiet kif mitluba fuq dan l-ammont jibdew jiddekorru mid-data tal- prezentata tat-Talba odjerna, sad-data tal-hlas effettiv. L-ispejjez kollha huma a kariku tal-intimata.